### | | | | --- | --- | | | | | --- | | **Byråd** 26. juni 2018 Sagsnr. 710-2018-2272 Dok.nr. 710-2018-161453 Sagsbehandler DPEP | | 111.                Miljøkonsekvensvurdering ved udvidelse af [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Lov om råstoffer |

###

**SAGENS INDHOLD**

Byrådet skal i denne sag forholde sig til et udkast til
høringssvar til Region Midtjylland vedrørende regionens udkast til afgrænsning
af miljøkonsekvensrapporten i forbindelse med udvidelse af [adresse].

[adresse] A/S har ansøgt Region Midtjylland om
råstofgravning i et område på ca. 100 hektar i [adresse] grusgrav (bilag 1). Dette
kræver udarbejdelse af en miljøkonsekvensrapport. Området er udlagt til
råstofgravning i regionens råstofplan.

Den 4. april afholdt regionen borgermøde i sagen (referat i
bilag 2).

Regionen har 10. april 2018 fremsendt udkast til notat vedr.
afgrænsning af miljøkonsekvensrapporten (bilag 3) og har ønsket svar inden 8. maj
2018. Regionen har efterfølgende taget til efterretning, at Favrskov Kommune
sender høringssvar umiddelbart efter sagens behandling i Byrådet 26. juni 2018.

I efteråret 2018 sendes miljøkonsekvensrapporten og udkast
til gravetilladelse i høring hos offentligheden og kommunen. I vinteren
2018-2019 forventes offentliggørelse af gravetilladelsen og
miljøkonsekvensrapporten.

Ifølge udkastet til afgrænsningsnotat skal følgende vurderes
i miljøkonsekvensrapporten:

· Påvirkning af områdets grundvandsinteresser

· Påvirkning af nærområdets natur (eksempelvis § 3-søer)

· Påvirkning med støj i nærområdet (maskinel og trafik)

· Påvirkning med støv i nærområdet.

Vittens Borger- og Idrætsforening har sendt høringssvar til
regionen (bilag 4). Beboerne ønsker blandt andet en minimumafstand på 300 meter
fra graveområdet til Vitten. Ligeledes ønsker Vitten. Borger- og Idrætsforening
at blive inddraget i processen vedrørende efterbehandlingsplanen.

**VURDERING**

I forbindelse med debatfasen til Råstofplan 2016 fremsendte
Teknik- og Miljøudvalget ønsker om at retningslinjerne i planen skulle
fastlægge:

· At mindst 25 % af graveområderne efterbehandles til
natur/rekreative arealer.

· At øvrige områder efterbehandles til ekstensivt landbrug uden
brug af gødning og pesticider.

· At der bliver en afstand på minimum 300 meter fra graveområder
til nærmeste byafgrænsning.

· At der ved udlæg af nye områder til råstofgravning sikres, at der
er adgangsveje af tilstrækkelig kvalitet, samt at til- og frakørsel kan ske
trafiksikkerhedsmæssigt forsvarligt på veje uden for mange tæt ved beliggende
boliger.

Ud fra regionens foreløbige tilkendegivelser må det
forventes:

· At graveområdet ved [adresse] skal efterbehandles til natur og
jordbrugsmæssig drift uden brug af kvælstofgødning og sprøjtemidler.

· At der tillades gravning tættere på byafgrænsningen til Vitten
end 300 meter ud fra en konkret vurdering af støj og støv mv. Det skal
bemærkes, at tørsigte- og vådsigteanlæg (de største støjkilder) placeres på
arealet, hvor der graves i dag, og flyttes ikke yderligere. I det ansøgte
graveområde vil der køre 2 gummihjulslæssere, og råstofferne føres med transportbånd
til sigteanlæg.

· At den nuværende adgangsvej fortsat skal benyttes.

Der forventes således ikke opfyldelse af kommunens ønsker
vedr. krav om natur/rekreative arealer og minimumafstand på 300 meter til
Vitten.

[adresse] har i Kommuneplan
2017 udlagt hele graveområdet til potentiel natur. Dette er et udtryk for, at Byrådet
ønsker udvikling af området med henblik på etablering af natur og rekreative
aktiviteter i området.

På den baggrund foreslås det, at
Favrskov Kommune fremsender følgende ønsker til Region Midtjylland:

1. At afstanden fra graveområdet til nærmeste byafgrænsning er minimum 300
meter.

2. At minimumafstand fra graveområdet til [adresse] fastsættes efter en
nærmere vurdering fra [adresse].

3. At råstofmyndigheden går i dialog med
både Favrskov Kommune, ansøger og ejer omkring efterbehandlingsplanen for
området,

4. At graveområdet efterbehandles til
naturformål - herunder ekstensiv landbrugsdrift i form af afgræsning og høslet
uden brug af gødning og pesticider.

5. At der skabes offentlig adgang til
området og mulighed for rekreativ udnyttelse efter afsluttet gravning.

6. At der ved udlæg af nye områder til råstofgravning sikres, at der er
adgangsveje af tilstrækkelig kvalitet samt at til- og frakørsel kan ske
trafiksikkerhedsmæssigt forsvarligt på veje uden for mange tæt ved beliggende
boliger.

Ændringen i punkt 4 vedrørende
efterbehandlingen vil skabe overensstemmelse med Kommuneplan 2017 og bidrage
til at sikre, at arealerne ikke efterfølgende kommer i omdrift og pløjes. Punkt
3 og 5 vil bidrage til at sikre kommunens interesser efter, at gravningen er
ophørt. Punkt 1 og 6 er videreført fra [adresse] tidligere udtalelse.

**ØKONOMI**

Der er ingen direkte økonomiske konsekvenser for kommunen.

**INDDRAGELSE**

Høring af udkast til afgrænsningsnotat er offentliggjort 10.
april 2018 på regionens hjemmeside med en høringsfrist på 14 dage.

**INDSTILLING**

Direktøren for Teknik og Kultur indstiller til Byrådet:

1. At godkende ovennævnte seks ønsker vedrørende fortsat råstofindvinding i
[adresse] grusgrav.

2. At godkende vedlagte udkast til høringssvar til Region Midtjylland.

**BESLUTNING**

***Teknik- og Miljøudvalget, 14. juni 2018:***

Fraværende:René Christiansen

Indstilles godkendt med den præcisering, at de to
afsluttende sætninger i høringssvaret ændres fra

'Opfyldelse af ovennævnte ønsker skaber overensstemmelse med
Favrskov Kommunes Kommuneplan 2017 og sikrer, at arealerne ikke efterfølgende
kommer i omdrift og pløjes.

[adresse] stiller sig naturligvis til rådighed for en
uddybning af de angivne ønsker.'

til

'[adresse] forventer, at ovennævnte gennemføres og
dermed skaber overensstemmelse med Favrskov Kommunes Kommuneplan 2017 og
sikrer, at arealerne ikke efterfølgende kommer i omdrift og pløjes.

[adresse] stiller sig naturligvis til rådighed for en
uddybning af de angivne forventninger.'

***Økonomiudvalget, 19. juni 2018:***

Fraværende:Ingen

Indstillingen fra Teknik- og Miljøudvalget indstilles
godkendt.

**Bilag**

|  |  |
| --- | --- |
| Bilag 1. Kort over det ansøgte graveområde | 710-2018-113751 |
| Bilag 2. Referat borgermøde 4. april 2018 | 710-2018-113684 |
| Bilag 3. Udkast til afgrænsningsnotat miljøkonsekvens-rapport | 710-2018-113707 |
| Bilag 4. Høringssvar fra Vittens Borger- og Idrætsforening | 710-2018-123229 |
| Bilag 5. Høringssvar vedr. udvidelse af [adresse] | 710-2018-173665 |